32006R1859
L 358/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1859/2006 НА КОМИСИЯТА
от 15 декември 2006 година
за определяне на стандартната такса за земеделски статистически отчет за счетоводната 2007 година на системата за земеделска счетоводна информация
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент № 79/65/ЕИО на Съвета от 15 юни 1965 г. за създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1),
като взе предвид Регламент (ЕИО) № 1915/83 на Комисията от 13 юли 1983 г. за някои подробни правила за прилагане относно воденето на сметки с цел определяне на доходите на земеделските стопанства (2), и по-специално член 5, параграф 3 от него,
като има предвид, че:
(1)
В член 5, параграф 1 от Регламент (ЕИО) № 1915/83 се предвижда да се заплати стандартна такса на държавите-членки от Комисията за всяка надлежно попълнена декларация на земеделско стопанство, изпратена ѝ в рамките на срока, предвиден в член 3 от посочения регламент.
(2)
Регламент (ЕИО) № 118/2006 на Комисията (3) фиксира размера на стандартната такса за счетоводната 2006 година на 145 EUR за декларация на земеделско стопанство. Тенденцията в разходите и неговият ефект върху разходите за попълване на декларацията на земеделското стопанство оправдават преразглеждането на таксата.
(3)
Мерките, предвидени в настоящия регламент, са в съответствие със становището на Комитета на Общността по системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Стандартната такса, предвидена в член 5, параграф 1 от Регламент (ЕИО) № 1915/83, се определя на 148 EUR.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага за счетоводната 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 декември 2006 година.